নাসির বিন মুহাম্মদ আল-মাজিদ

**নাসির বিন মুহাম্মদ আল-মাজিদ** (মৃত্যু: ১৪৪০ হিজরি / মৃত্যু : ২০১৮ খ্রিস্টাব্দ ) ছিলেন একজন সৌদি আরবীয় বিশ্ববিদ্যালয় অধ্যাপক, যিনি তাফসির কুরআনি শিক্ষায় বিশেষজ্ঞ ছিলেন। তিনি পবিত্র কুরআনের হাফিজ ও ক্বারী ছিলেন। এছাড়া তিনি সৌদি আরবের একজন প্রসিদ্ধ ইমাম ছিলেন। 

## জীবনী
আবু ফারিস নাসির বিন মুহাম্মদ বিন আব্দুল্লাহ ইব্রাহিম আল-মাজিদ এক সম্ভ্রান্ত ও ঐতিহ্যবাহী পরিবারে (আল-মাজিদ পরিবার) জন্মগ্রহণ করেন, যা বনু তামিম গোত্রের অঅন্তর্ভুক্ত ছিল। তাঁর পরিবারে অনেক অধ্যাপক, আলেম, খতিব, হাফেজ ছিলেন। এই পরিবারটি রাজধানী রিয়াদের উত্তরে অবস্থিত ‘সাদিক’ শহরে বসবাস করে। তাঁর পিতা শাইখ মুহাম্মদ বিন আব্দুল্লাহ আল-মাজিদ একজন প্রসিদ্ধ ব্যবসায়ী ছিলেন।

তিনি মুহাম্মদ ইবনে সৌদ ইসলামি বিশ্ববিদ্যালয়ের উসুলে দীন অনুষদ থেকে কুরআন ও তাফসির বিষয়ে স্নাতকোত্তর উপাধি অর্জন করেন। তাঁর গবেষণার প্রধান শিরোনাম ছিল, “জাহেলি যুগের অভ্যাসসমূহ: কুরআনের আলোকে একটি বিষয়ভিত্তিক গবেষণা”। পরবর্তীতে একই অনুষদ থেকে তিনি পিএইচডি অর্জন করেন। তাঁর অভিসন্দর্ভের বিষয়বস্তু ছিল, “কাজি বকর বিন আলা আল-কুশাইরির ‘আহকামুল কুরআন:  সুরা আনফাল থেকে শেষ পর্যন্ত।

উল্লেখ্য, এ গ্রন্থটি মূলত কাজি ইসমাঈল বিন ইসহাক আল-আজদির ‘আহকামুল কুরআন’ তাফসিরের সংক্ষিপ্ত রূপ। তাঁর গবেষণার পর্যালোচনা শুরু হয় ১৪২৬ হিজরি সালের ১৭ রবিউস সানি। তত্ত্বাবধায়ক ছিলেন ইব্রাহিম বিন সাঈদ আদ-দোসারি এবং আলোচনায় অংশ নেন ড. আলি বিন সুলাইমান আল-উবাইদ ও ড. সাঈদ বিন জুমআ আল-ফাল্লাহ। পর্যালোচনা শেষে কমিটি তাঁকে প্রথম শ্রেণির সম্মানসহ পিএইচডি ডিগ্রি প্রদান করেন। 

তিনি রিয়াদের ইমাম মুহাম্মদ উবনে সৌদ বিশ্ববিদ্যালয়ের শরিয়া অনুষদে তাফসির ও উলুমুল কুরআনের শিক্ষক হিসেবে দায়িত্ব পালন করেন। এর পাশাপাশি তিনি রিয়াদের আল-গাদির এলাকার আব্দুল্লাহ ইবনে মাসউদ মসজিদে ইমাম ও খতিব হিসেবে দায়িত্ব পালন করেন। “মুলতাকা আহলুল হাদিসের” জ্ঞানমূলক কার্যক্রমেও তিনি সম্পৃক্ত ছিলেন। পরবর্তীতে “তাফসির গবেষণা কেন্দ্র” প্রতিষ্ঠায় তিনি গুরুত্বপূর্ণ ভূমিকা রাখেন এবং সেখানে পরিচালনা পর্ষদের সদস্য ও তাফসির একাডেমির অনুষদ-প্রধান হিসেবেও দায়িত্ব পালন করেন। 

## রচনা
• জাহেলি যুগের অভ্যাসসমূহ: কুরআনের আলোকে বিষয়ভিত্তিক গবেষণা (দারুল গাওসানি, দামেস্ক, ২০১৯)।
## গুণাবলি
মুহাম্মদ আল-আরিফি তাঁর সম্পর্কে বলেন যে, শেখ নাসির বিন মুহাম্মদ আল-মাজিদ উত্তম চরিত্রের অধিকারী ছিলেন। তিনি সর্বদা জ্ঞানচর্চায় নিয়োজিত ছিলেন। শাইখ হামদ আল-মাজিদ বলেন, নাসির আল-মাজিদ ইমাম মুহাম্মদ বিন সৌদ বিশ্ববিদ্যালয়ের একজন দক্ষ অধ্যাপক ছিলেন।

তার সহপাঠী আব্দুর রহমান আশ-শাহরি বলেন, নাসির  বিন মুহাম্মাদ আল-মাজিদ প্রখর বুদ্ধিমত্তার অধিকারী ছিলেন। তাঁর খুতবা, কথাবার্তায় তা স্পষ্টভাবে ফুটে উঠত। তাঁর শিক্ষাদান পদ্ধতি অত্যন্ত সহজ, ভারসাম্যপূর্ণ ও স্বচ্ছ ছিল।

তাঁর ছাত্র উমর বিন আব্দুল্লাহ আল-মুশারি বলেন, শায়খ নাসির আল-মাজিদ জ্ঞানের পাশাপাশি আল্লাহপ্রদত্ত উত্তম চরিত্রের অধিকারী ছিলেন।

## মৃত্যু
তিনি ১৪৪০ হিজরির ১৯ মুহররম (২৯ সেপ্টেম্বর, ২০১৮ খ্রি) শনিবার সকলে রিয়াদে মৃ্ত্যুবরণ করেন। তাঁর জানাজা উম্মুল হাম্মাম এলাকার রাজা খালিদ মসজিদে অনুষ্ঠিত হয়। জানাজার পর তাকে উত্তর রিয়াদের একটি কবরস্থানে দাফন করা হয়।

মৃত্যুর আগের দিন (১৮ মুহাররম) তিনি জুমার খুতবা প্রদান করেন এবং রাতে এশার নামাজে ইমামতি করেন। পরদিন সকালে হৃদরোগ আক্রান্ত হয়ে মৃ্ত্যুবরণ করেন।

## তথ্যসূত্র
বিষয়শ্রেণী:ইসলামি পণ্ডিত
বিষয়শ্রেণী:সৌদি আরবীয় সালাফি
বিষয়শ্রেণী:২০১৮-এ মৃত্যু


## বহিঃসংযোগ

* تاريخ التفسير - د. ناصر الماجد رحمه الله - محاضرة
* هل نحن ننتسب إلى الإسلام حقًّا؟ محاضرة الشيخ ناصر بن محمد الماجد رحمه الله
* بيت النبوة (٤) الشيخ د ناصر بن محمد الماجد رحمه الله
* القرآن وموضوعاته وفوائده - الشيخ ناصر الماجد